ALMINDELIG OVERSIGT 15 



I administrativ Henseende deles denne lange Kyststrækning i to Lands- 

 dele, Nordgrønland og Sydgrønland med en Grænselinie paa ca. 67 3 Д° 

 N. Br., der følger Nordre Strømfjord og dennes sydlige Forgrening. 



Hver Landsdel er igen delt i Kolonidistrikter, der har Navn efter den i 

 Distriktet liggende Koloni, som er Handelscentrum for Distriktet. 



Kolonidistrikterne er følgende: 



Nordgrønland. 



1) Upernivik Distrikt, fra Melville Bugten til Svartenhuk 

 Halvø. 



2) UmånaK Distrikt, begge Sider af UmånaK Fjorden med den- 

 nes østlige Forgreninger. 



3) Ritenbenk Distrikt. Den vestlige Del af Arveprinsens Ejland 

 samt begge Sider af Sundet Vaj gat. 



4) Godhavn Distrikt, den øvrige Del af Øen Disko samt Kron- 

 prinsens Ejland. 



5) Jakobshavn Distrikt, den østlige Del af Arveprinsens Ejland 

 samt Yderlandet mellem Torssukåtak og Jakobshavns Isfjord. 



6) Christianshaab Distrikt, fra Jakobshavns Isfjord til Syd- 

 ost Bugten. 



7) Egedesminde Distrikt, fra Sydost Bugten til Inspektoratets 

 Sydgrænse. 



Sydgrønland. 



8) Holsteinsborg Distrikt, fra Grænsen mellem Inspektoraterne til 

 К ange к paa 66°20' N. Br. 



9) Sukkertoppen Distrikt, fra KangeK til Fiskefjord. 



10) Godthaab Distrikt, fra Fiskefjord til Frederikshaab Is- 

 blink. 



11) Frederikshaab Distrikt, fra Frederikshaab Isblink til Nu- 

 narssuit. 



12) Julianehaab Distrikt, fra Nunarssuit til Kap Farvel. 



Beskrivelsen af de enkelte Kolonidistrikter vil findes under Afsnittet Di- 

 striktsbeskrivelser, hvorfor der i det følgende kun vil blive givet en almindelig 

 Oversigt over Yderlandet. 



Upernivik Distrikt. 



I Melville Bugt træder Indlandsisen helt ud til Havet og efterlader kun 

 enkelte Nunatakker ved Isens Rand. Efterhaanden som man kommer Syd paa 

 fra Melville Bugten, bliver Yderlandet bredere, men bestaar hovedsagelig af 

 smaa, nøgne Klippeøer og lange smalle Halvøer, der strækker sig ud fra Ind- 

 landsisen med Fjældtoppe paa 900—1000 m Højde. 



